CELEX: 32016R0935
Language: ro
Date: 2016-06-08 00:00:00
Title: Regulamentul de punere în aplicare (UE) 2016/935 al Comisiei din 8 iunie 2016 privind clasificarea anumitor mărfuri în Nomenclatura combinată

14.6.2016   
            
            
               RO
            
            
               Jurnalul Oficial al Uniunii Europene
            
            
               L 155/16
            
         REGULAMENTUL DE PUNERE ÎN APLICARE (UE) 2016/935 AL COMISIEI
   din 8 iunie 2016
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 iunie 2016.
      
         
            Pentru Comisie,
         
         
            pentru președinte
         
         Stephen QUEST
         
            Director general pentru impozitare și uniune vamală
         
      
   
   
      (1)  JO L 269, 10.10.2013, p. 1.
   
      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
   
      ANEXĂ
      
                  Descrierea mărfurilor
               
               
                  Clasificare (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un produs constând într-o peliculă din polietilentereftalat metalizat („PET”), utilizată ca sursă de materie primă pentru fabricarea unui pigment pe bază de aluminiu, având următoarele caracteristici:
                  
                              —
                           
                           
                              cel puțin opt straturi de aluminiu cu o puritate de minimum 99,8 %;
                           
                        
                              —
                           
                           
                              densitatea optică a fiecărui strat de aluminiu de maximum 3,0 D;
                           
                        
                              —
                           
                           
                              fiecare strat de aluminiu este separat de un strat de polimer de acrilat;
                           
                        
                              —
                           
                           
                              grosimea fiecărui strat de aluminiu este de până la 30 nanometri (0,03 μm);
                           
                        
                              —
                           
                           
                              straturile de aluminiu și de polimer acrilat sunt pe o peliculă suport din PET (polietilentereftalat) cu o grosime de 12 μm.
                           
                        Produsul este prezentat sub formă de rulouri cu o lungime de până la 50 000  de metri.
               
               
                  7616 99 90 
               
               
                  Clasificarea se stabilește pe baza regulilor generale 1, 3 (b) și 6 pentru interpretarea Nomenclaturii combinate și pe baza textului codurilor NC 7616 , 7616 99  și 7616 99 90 .
                  Clasificarea la poziția 3212  ca folie pentru marcare prin presare la cald este exclusă, deoarece produsul nu constă într-o pudră metalică aglomerată cu un liant sau într-un metal sau pigment depus pe o folie servind ca suport și nu este de tipul celor utilizate pentru tipărire. În consecință, în conformitate cu nota 6 la capitolul 32, produsul nu este o folie pentru marcare prin presare la cald.
                  Având în vedere că pelicula din PET servește ca suport structural pentru straturile de aluminiu și de polimer acrilat, depuse pe fiecare parte a acestei pelicule, aceasta nu conferă produsului caracterul esențial. Caracterul esențial este conferit de aluminiu. Clasificarea ca folii de poliester sau materiale plastice la poziția 3920  sau la poziția 3921  este așadar exclusă.
                  În conformitate cu nota 1 litera (d) la capitolul 76, foliile de la poziția 7607  constau dintr-un singur strat de aluminiu care poate fi fixat, de exemplu, pe materiale plastice. Produsul are o structură mai complexă, deoarece este alcătuit din mai multe straturi de aluminiu, separate de straturi de polimer de acrilat, având ca suport o peliculă din PET în centrul structurii respective. În consecință, clasificarea la poziția 7607  ca folie din aluminiu fixată pe materiale plastice este, de asemenea, exclusă.
                  Prin urmare, produsul trebuie clasificat la codul NC 7616 99 90 , drept „alte articole din aluminiu”.